**Poate sună a vis (2011 Dedicat ei)**

*Roberto Kuzmanovic*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu pot să țes un vers fericit, nemărginit,

în drum spre neant cu mocănița,

înconjurat de frunze uscate și cărbuni încinși

fiindcă spun tot ce simt, sunt rece, cam prea devreme

poate că toamna asta nebună care se crede iarnă

și știe că nu-mi place e de vină

apoi să-mi ceară muze ieftine să zbor cu ele spre libertate ?

m-am detaşat cu drag de-această lume, de care unii vorbesc de parcă ar ști,

îmbrăcat în veşminte albe, dar singur, că nu-mi împart Împărăția cu nimeni

nu de alta, dar e al naibii de mediocră

iar eu un egoist notoriu

tristețea e a mea, voi o aveți pe a voastră și a urmașilor voștri.

(vor avea ei grijă de asta, să nu vă fie cu mirare)

voi dansa cu monotonia, neînţeles în niciun fel anume,

evadez din cuşca misticismului, ce lanţuri slabe!

nu vreau să-mi împart nemulțumirile nici cu el, ar fi lipsă de respect,

staționez să alimentez prin stația de vise;

pe aici am călătorit mai mereu,

m-am proiectat prin alte unde, să aflu tot adevărul

cine-s eu?

un psihopat care nu se plânge că n-a aflat tot din nimic

într-o vreme veneam aici la curtat Luna de pe cer, cu praf de stele

habar n-ai ce strălucea apoi

ai privit-o? era fericită, nu-i așa?

ehe, acum știi că fusese mâna mea

pe dincolo, peste tot sau nicăieri, la mare într-o cabană,

uitat absurd și complet, ziua de ieri,

sub astre nisip, poeme-n zare îi cântam

un mov pur de bun augur se așterne, depărtare creionez, curcubeie

picură litere eterne pe pergamente cerești din empireu, plec!

dulcele cântec plutind pe un val, vânt, cum vrea, cum știe, cum poate…

îl aud, încă-l fredonează și-l adie sufletul meu.

Acum port în inimă un simbol sfânt, știind că-n serile apuse, o făceam fericită

cuvântu-i liber, sunt la apogeu!

“Poate sună a vis,

dar fără vise nu mai sunt eu...”